Նախագահի կայքէջն առհասարակ չի ասում, որ Սերժ Սարգսյանը Վիեննա է գնացել, որպեսզի հանդիպի Իլհամ Ալիեւի հետ, այնտեղ գրված է, որ նախագահ Սարգսյանը աշխատանքային այցով Վիեննայում է, որտեղ նախատեսված են մի շարք հանդիպումներ ԵԱՀԿ Մինսկի խմբի շրջանակներում: Դե հիմա, եթե Սերժ Սարգսյանը Վիեննայում հանդիպի, օրինակ, Ժան Մարկ Էյրոյի հետ` միայն նրա, եւ խոսի Ղարաբաղի մասին, դա էլ է հանդիպում ԵԱՀԿ Մինսկի խմբի շրջանակներում: Այնպես որ` գոնե մեր նախագահականից հստակ չենք իմանում` Սարգսյանը հանդիպելո՞ւ է Ալիեւի հետ, եթե հանդիպելու է, ապա ի՞նչ գույնի փողկապով է ներկայանալու հանդիպմանը՝ կարմի՞ր /որը դիվանագիտական արարողակարգում խորհրդանշում է այն կրողի կողմից ուժի արտահայտումը/, թե՞ կապույտ /որն էլ խորհրդանշում է խաղաղասիրությունը/, գուցե` սե՞ւ, որը դիվանագիտական արարողակարգում խորհրդանշում է նույնը, ինչ կյանքում: